Indholdsfortegnelse

1............ Indledning. 3

2............ Fondens økonomiske stilling pr. 31. december 2013. 4

2.1......... Fondens finansielle strømme. 4

2.2......... Væsentlige transaktioner 5

2.3......... Væsentlige transaktioner efter rapporteringsdatoen. 6

2.4......... Regnskabsaflæggelse. 6

2.4.1...... Grundlag. 6

2.4.2...... Fondens prækonsoliderede regnskab pr. 31. december 2013. 6

3............ Overførsler til og fra fonden. 11

3.1......... Retsgrundlag for overførsel til fonden fra EU's almindelige budget 11

3.2......... Overførsel fra eller til EU's almindelige budget i løbet af regnskabsåret 11

3.2.1...... Tilførsel af kapital til fonden. 11

3.2.2...... Renteafkast af fondens likvide aktiver 11

4............ Fondens forpligtelser 13

4.1......... Betaling af forfaldne fordringer 13

4.2......... EIB's vederlag. 14

1. Indledning

Ved Rådets forordning (EF, Euratom) nr. 480/2009 af 25. maj 2009[1] (kodificeret udgave) (i det følgende benævnt "forordningen") blev der oprettet en garantifond for aktioner i forhold til tredjelande (i det følgende benævnt "fonden") med henblik på at betale EU's kreditorer, hvis modtageren af et lån, der er ydet eller garanteret af EU, ikke opfylder sine forpligtelser. I overensstemmelse med artikel 7 i forordningen har Kommissionen overdraget den finansielle forvaltning af garantifonden til Den Europæiske Investeringsbank (EIB) ved en aftale indgået mellem Fællesskabet og EIB den 23. november 1994 i Bruxelles og den 25. november 1994 i Luxembourg (i det følgende benævnt "aftalen"), som efterfølgende blev ændret den 17. og 23. september 1996, den 8. maj 2002, den 25. februar 2008, den 20. oktober 2010 og den 9. november 2010.

I henhold til artikel 8 i forordningen skal Kommissionen senest den 31. maj hvert år forelægge Europa-Parlamentet, Rådet og Revisionsretten en beretning om fondens situation og om forvaltningen af fonden i det foregående regnskabsår.

Disse oplysninger indberettes i denne rapport og arbejdsdokumentet fra Kommissionens tjenestegrene. I overensstemmelse med aftalen er rapporten baseret på data fra EIB.

2. Fondens økonomiske stilling pr. 31. december 2013

Fondens økonomiske stilling er lig med summen af alle dens finansielle strømme siden oprettelsen i 1994.

2.1. Fondens finansielle strømme

Fondens midler udgjorde i alt 2 004 356 642,91 EUR (se afsnit 3 i arbejdsdokumentet: fondens økonomiske stilling pr. 31. december 2013 som oplyst af EIB). Her er en oversigt over fondens samlede finansielle strømme siden oprettelsen:

Garantifonden || Beløb pr. 31.12.2013 || Beløb pr. 31.12.2012 || Ændring

Overførsler fra budgettet til fonden || 3 598 826 794,00 || 3 540 394 500,00 || 58 432 294,00

Foregående regnskabsårs nettoresultater || 878 284 248,11 || 846 343 661,55 || 31 940 586,56

Inddrivelse af betalinger foretaget af fonden for misligholdelser || 578 854 353,78 || 578 854 353,78 || 0,00

Andre gældsposter (inkl. brugte, men endnu ikke betalte garantier, og EIB's administrationsgebyrer) || 23 066 612,47 || 18 819 492,23 || 4 247 120,24

Gebyrer for inddrivelse af for sene betalinger (i 2002) || 5 090 662,91 || 5 090 662,91 || 0,00

Udbetalte garantibeløb (inkl. brugte, men endnu ikke betalte garantier) || (584 704 389,46) || (519 866 214,55) || (64 838 174,91)

Successive tilbageførsler til budgettet (inkl. ekstraordinære tilbageførsler til budgettet på grund af tiltrædelsen af nye medlemsstater) || (2 531 726 712,72) || (2 501 391 526,79) || (30 335 185,93)

Justering af porteføljeværdien i henhold til IFRS || 36 665 073,82 || 53 681 272,87 || (17 016 199,05)

Fondens regnskabsværdi || 2 004 356 642,91 || 2 021 926 202,00 || (17 569 559,05)

Fondens regnskabsværdi steg med ca. 18 mio. EUR i 2013. Dette forklares ved:

Stigende

· Overførsler fra budgettet (tilførselsbeløb) på 58 mio. EUR for at tilpasse fonden til målbeløbet på 9 %.

· Nettoindtægter fra finansielle transaktioner på 32 mio. EUR.

· En ændring på 4 mio. EUR, som hovedsagelig skyldes skyldige beløb til betaling af garantier (betalt i begyndelsen af 2014).

Faldende

· Intervention fra fondens side for at dække manglende betalinger fra Syrien til et samlet beløb på 65 mio. EUR, heraf 22 mio. EUR, der stadig mangler at blive betalt pr. 31. december 2013 (andre gældsposter).

· Tilbagebetaling til budgettet på 30 mio. EUR som følge af tiltrædelse af en ny medlemsstat (Kroatien).

· Porteføljeværdien faldt med 17 mio. EUR som følge af tilpasning af fondens værdi til markedsværdi.

2.2. Væsentlige transaktioner

1) Siden november 2011 har EIB stået over for restancer på syriske statslån. Som følge heraf og i overensstemmelse med garantiaftalen indgået mellem Den Europæiske Union og EIB har EIB trukket fire gange på EU's garantifond i 2012 for et samlet beløb på 42 mio. EUR (hvoraf 2,15 mio. EUR er blevet inddrevet) og ni gange i 2013 for et beløb på 64,83 mio. EUR (se punkt 4.1, Misligholdte betalinger).

2) I februar 2013 blev det beløb, der skal overføres fra budgettet til fonden, beregnet i henhold til artikel 3 og 5 i forordningen:

Ifølge artikel 3 i forordningen[2] skal fondens målbeløb udgøre 9 % af de samlede udestående forpligtelser i forbindelse med hver enkelt transaktion plus ubetalte rentetilgodehavender.

Ifølge forordningens artikel 5 beregnes det beløb, der skal overføres fra budgettet til fonden i år n+1, på basis af forskellen mellem målbeløbet og værdien af fondens nettoaktiver ved år n-1's afslutning beregnet ved år n's begyndelse.

For at tilpasse fonden til de 9 % af de samlede udestående forpligtelser blev et beløb på 58,43 mio. EUR til fondsbidrag opført på 2014-budgettet. Den 31. december 2012 var målbeløbet 2 078,92 mio. EUR, svarende til 9 % af de samlede udestående garanterede transaktioner (23 099,15 mio. EUR). Forskellen mellem målbeløbet og fondens nettoaktiver (2 020,49 mio. EUR den 31. december 2012) var lig med 58,43 mio. EUR.

Der blev anmodet om tilførsel af dette beløb til fonden i 2014, hvilket blev godkendt af Rådet og Europa-Parlamentet som led i godkendelsen af 2014-budgettet i november 2013. Det blev efterfølgende opført som et tilgodehavende for fonden fra budgettet.

3) Den 20. februar 2013 blev et beløb på 155,66 mio. EUR overført fra budgettet til fonden, svarende til tilførselsbeløbet for 2013 (se nærmere i punkt 3.2.1, Tilførsel af kapital til fonden).

2.3. Væsentlige transaktioner efter rapporteringsdatoen

Den 27. februar 2014 blev der overført et beløb på 58,43 mio. EUR fra budgettet til fonden, svarende til tilførselsbeløbet i 2014.

2.4. Regnskabsaflæggelse

2.4.1. Grundlag

Fondens regnskaber (og prækonsoliderede regnskaber) er udarbejdet i overensstemmelse med regnskabsreglerne, der er vedtaget af Europa-Kommissionens regnskabsfører, især "regnskabsregel nr. 11 - finansielle instrumenter" som forklaret i arbejdsdokumentet.

2.4.2. Fondens prækonsoliderede regnskab pr. 31. december 2013

Der udarbejdes et prækonsolideret regnskab for fonden med det formål at inkludere regnskabsmæssige transaktioner, der ikke er inkluderet i det fondsregnskab, som EIB har udarbejdet (se arbejdsdokumentet). Behovet for at inkludere sådanne transaktioner skyldes de forskellige misligholdelser, der er forekommet siden fondens oprettelse. Hvis modtageren af et lån, der er ydet eller garanteret af fonden, misligholder sine forpligtelser, skal den prækonsoliderede balance omfatte eventuelle restancer plus morarenter og andre periodiseringsposter[3], indtil fonden har modtaget alle skyldige beløb. Der vil således ved årets udgang foreligge et komplet regnskab for fonden, der skal medtages i EU's konsoliderede balance. Pr. 31. december 2013 beløb misligholdte betalinger for syriske lån, der er dækket af fonden og registreret i de prækonsoliderede regnskaber som omsætningsaktiver (udlån med subrogation), sig til i alt 85 462 796,16 EUR. Omsætningsaktiverne omfatter også et foreløbigt tilgodehavende hos EIB på 22 039 281,70 EUR for iværksatte garantier, som endnu ikke er betalt plus hermed forbundne beløb, hvor EIB fortsat er kreditor for Syrien indtil garantien er tilbagebetalt. Kortfristet gæld omfatter en gæld til EIB på 22 839 314,22 EUR for iværksatte garantier, som endnu ikke er betalt plus hermed forbundne beløb. Det samlede beløb i den prækonsoliderede balance er på 2 111 858 720,77 EUR.

Det skal bemærkes, at det prækonsoliderede regnskab afspejler Revisionsrettens anbefaling om at vise påløbne renter i forbindelse med de europæiske institutioners finansielle aktiver, der er disponible for salg, da de forventes udbetalt inden for de næste 12 måneder fra rapporteringsdatoen. Til sammenligning er denne kategorisering også blevet anvendt på tallene for 2012.

2.4.2.1. Garantifonden: Prækonsolideret balance

Den prækonsoliderede balance er udarbejdet med henblik på at blive taget med i EU's konsoliderede regnskaber. De vigtigste ændringer er forklaret i noterne til balancen.

Balance: Aktiver (i EUR) || 31.12.2013 || 31.12.2012

LANGFRISTEDE AKTIVER: || ||

Langsigtede investeringer: || 1 432 206 953,14 || 1 331 523 103,78

Portefølje disponibel for salg - omkostninger || 1 394 349 787,68 || 1 277 457 029,68

Portefølje disponibel for salg – aktuarmæssig forskel || 2 830 052,94 || 1 937 127,51

Portefølje disponibel for salg – tilpasning til dagsværdi || 35 027 112,52 || 52 128 946,59

Portefølje disponibel for salg – værdiforringelse || - || -

|| ||

Langfristede aktiver i alt || 1 432 206 953,14 || 1 331 523 103,78

|| ||

OMSÆTNINGSAKTIVER || ||

Kortfristede investeringer || 361 614 283,35 || 284 047 864,76

Portefølje disponibel for salg - omkostninger || 345 762 688,23 || 265 916 314,50

Portefølje disponibel for salg – aktuarmæssig forskel || -2 717 150,48 || -2 383 541,31

Portefølje disponibel for salg – tilpasning til dagsværdi || 1 635 647,34 || 1 540 460,39

Portefølje disponibel for salg - periodeafgrænsningsposter || 16 933 098,26 || 18 974 631,18

Portefølje disponibel for salg – værdiforringelse || - || -

|| ||

Kortfristede tilgodehavender || 165 934 371,86 || 196 117 402,09

Andet: Bidrag fra EU's budget || 58 432 294,00 || 155 660 000,00

Andet: Kuponfordringer || - || 601 389,32

Andet: Iværksatte garantier (tilgodehavende hos EIB) || 22 039 281,70 || 17 982 385,53

Andet: Udlån med subrogation (tilgodehavende hos Syrien) || 85 462 796,16 || 21 873 627,24

|| ||

Likvider || 152 103 112,42 || 250 093 844,14

Løbende konti || 1 222 298,07 || 8 074 235,40

Kortfristede indskud – nominelt || 150 872 000,00 || 242 000 000,00

Påløbne renter på kortfristede indskud || 8 814,35 || 19 608,74

|| ||

Omsætningsaktiver i alt || 679 651 767,63 || 730 259 110,99

|| ||

AKTIVER I ALT || 2 111 858 720,77 || 2 061 782 214,77

Balance: Passiver (i EUR) || 31.12.2013 || 31.12.2012

Egenkapital || ||

Kapital (Garantifonden) || 1 067 100 081,26 || 1 039 002 973,21

Tildelte, men endnu ikke indbetalte bidrag || 58 432 294,00 || 155 660 000,00

Overførsel fra budgettet || 1 008 667 787,26 || 883 342 973,21

Reserver || 36 665 073,82 || 53 681 272,87

Førstegangsanvendelse – reserve til dagsværdi || 2 313,96 || 11 865,89

Ændring i dagsværdi for aktiver disponible for salg || 36 662 759,86 || 53 669 406,98

Akkumuleret overskud/underskud || 950 218 191,35 || 906 288 860,95

Fremført resultat || 950 218 191,35 || 906 288 860,95

Regnskabsårets økonomiske resultat || 33 562 793,32 || 43 929 330,40

Egenkapital i alt || 2 087 546 139,75 || 2 042 902 437,43

|| ||

KORTFRISTET GÆLD || ||

Kreditorer || 24 312 581,02 || 18 879 777,34

Andet: Indkaldte garantibeløb (betales til EIB) || 22 839 314,22 || 17 982 385,53

Andet: Håndteringsomkostninger (betales til EIB) || 598 367,37 || 60 285,11

Andet || 874 899,43 || 837 106,70

Kortfristet gæld i alt || 24 312 581,02 || 18 879 777,34

|| ||

PASSIVER I ALT || 2 111 858 720,77 || 2 061 782 214,77

Noter til balancen:

· "Kortfristede tilgodehavender" omfatter det tilførselsbeløb i 2014, som skal overføres fra EU-budgettet til fonden i begyndelsen af 2014. De omfatter også udlån med subrogation plus hermed forbundne beløb, samt de beløb, som er blevet opkrævet, men endnu ikke er betalt (betaling i januar/februar 2014) plus hermed forbundne beløb. Disse beløb omfatter kapital, renter og strafrenter, der skal overføres til EU's budget efter aktivering af fondsgarantien. Forskellen i "Akkumuleret overskud" under egenkapitalen sammenlignet med fondens finansielle situation, som præsenteret i arbejdsdokumentet fra Kommissionens tjenestegrene, forklares ved de successive tilbageførsler af garantibeløb og strafrenter til fonden.

· "Kreditorer" i 2013 omfatter garantier plus hermed forbundne beløb, der endnu ikke var betalt på balancedagen, periodisering af inddrivelsesgebyrer til EIB, EIB's administrationsprovision og revisionsgebyrer.

· I 2012 og 2013 registrerede Kommissionen ingen værdiforringelser i forbindelse med udlån med subrogation eller med beholdningen af EU-statsobligationer og statsgaranterede obligationer i fondens portefølje.

· Arbejdsdokumentet viser, hvordan fonden er eksponeret over for gældskrisen pr. medlemsstat. Pr. 31.12.2013 var de tre øverste lande med hensyn til statsobligationers risikoeksponering Frankrig, Tyskland og Belgien med en procentsats på henholdsvis 21 %, 20 % og 12 %.

· Garantifonden: Prækonsolideret resultatopgørelse

Ligesom balancen er den prækonsoliderede resultatopgørelse udarbejdet med henblik på at blive taget med i EU's konsoliderede finansielle regnskaber. De vigtigste tilpasninger er forklaret i noten til den prækonsoliderede resultatopgørelse.

|| 2013 || 2012

Indtægter fra finansielle transaktioner || 35 234 727,71 || 47 722 795,64

Renteindtægter || ||

Renteindtægter af likvide midler || 208 412,77 || 2 152 817,58

Renteindtægt af aktiver disponible for salg || 31 299 159,53 || 36 869 194,02

Andre: renteindtægter (værdipapirlån) || 83 827,76 || 104 765,51

Realiserede gevinster på afhændelse af aktiver disponible for salg || 1 364 029,81 || 8 596 018,53

Andre: udlån med subrogation (påløbne renteindtægter) || 2 279 297,84 || -

|| ||

Udgifter til finansielle transaktioner || -1 671 934,39 || -3 793 465,24

Renteudgifter || ||

Realiserede tab på afhændelse af aktiver disponible for salg || - || -2 781 347,56

Andre finansielle omkostninger || -1 671 934,39 || -1 012 117,68

Andet: Garantifondens revisionsgebyrer || -33 600,00 || -31 800,00

Andet: Garantifondens administrations- og håndteringsgebyrer || -841 299,43 || -805 306,70

Andet: Andre finansielle omkostninger || -139 943,88 || -114 725,87

Andet: Urealiserede valutakurstab på udlån med subrogation || -119 008,82 || -

Andet: Administrations- og håndteringsgebyrer for inddrivelse || -538 082,26 || -60 285,11

REGNSKABSÅRETS ØKONOMISKE RESULTAT || 33 562 793,32 || 43 929 330,40

Noter til den prækonsoliderede resultatopgørelse:

"Andre finansielle omkostninger" omfatter EIB's administrationsgebyrer, revisionsgebyrer, urealiserede valutakurstab på udlån med subrogation og periodisering af inddrivelsesgebyrer til EIB.

3. Overførsler til og fra fonden

I dette afsnit gennemgås de finansielle strømme til og fra fonden.

3.1. Retsgrundlag for overførsel til fonden fra EU's almindelige budget

Forordningen blev ændret i 2007[4] for at sikre en mere effektiv anvendelse af budgetmidler ved at tilføre kapital til fonden på basis af den konstaterede størrelse af de udestående lånegarantier. Eftersom den udestående gæld stiger, må EU's budgetbidrag, som er nødvendigt for at opretholde fondens målbeløb, ligeledes stige. EIB skal derfor kun bruge garantien, når det er allerhøjst nødvendigt og gøre passende brug af muligheden for lån for egen risiko.

Målbeløbet er 9 % af de udestående lån og lånegarantier, inkl. alle transaktionstyper (EIB-, MFA- og Euratomlån) uden for EU. Forskellen mellem målbeløbet og værdien af fondens nettoaktiver resulterer i overførsel fra budgetpost 01.03.06, "Tilførsler til garantifonden", til fonden eller fra fonden til budgettet i tilfælde af overskud.

Det beløb, der er disponibelt til finansiering af fonden, overføres fra budgetpost 01.03.06, "Tilførsler til garantifonden", under udgiftsområde 4 (eksterne forbindelser).

3.2. Overførsel fra eller til EU's almindelige budget i løbet af regnskabsåret

3.2.1. Tilførsel af kapital til fonden

På grundlag af de udestående garanterede transaktioner på 21 234,34 mio. EUR pr. 31. december 2011 blev der opført 155,66 mio. EUR på budgetpost 01.03.06, "Tilførsler til garantifonden", i udgiftsoversigten i EU's almindelige budget for 2013. Dette beløb blev overført i én transaktion fra budgettet til fonden den 20. februar 2013.

3.2.2. Renteafkast af fondens likvide aktiver

3.2.2.1. Investeringspolitik

Fondens likvide midler investeres i overensstemmelse med de principper for forvaltning af fondens midler, der er fastlagt i bilaget til aftalen, som ændret[5]. Således skal 20 % af fondens midler placeres i kortfristede investeringer (højst ét år). Disse investeringer omfatter værdipapirer med variabel rente uanset deres løbetid og fastforrentede værdipapirer med en restløbetid på højst ét år uanset deres oprindelige løbetid. Af hensyn til ligevægten mellem de forskellige instrumenter, som sikrer den nødvendige likviditet, placeres mindst 100 mio. EUR i pengemarkedsinstrumenter, især som bankindskud.

EIB foreslår en liste over banker, der kan modtage indskud fra fonden, som godkendes af Kommissionen. Listen er blevet revideret flere gange for at tage hensyn til ændringer i kreditvurderingen af bankerne. Bankerne har alle opnået en kreditvurdering på mindst P1 (kortfristet) hos Moody's eller en tilsvarende kreditvurdering hos Standard & Poor's eller hos Fitch. Kapitalanbringelserne i disse banker er omfattet af bestemmelser, der skal sikre et konkurrencedygtigt afkast og en fornuftig risikospredning.

Omkring 80 % af fondens midler placeres i en portefølje af obligationer med restløbetid på højst 10 år og 6 måneder fra betalingsdatoen. Den gennemsnitlige varighed af placeringen af alle fondens aktiver kan ikke overstige 5 år. Investeringerne i obligationer bør overholde nogle specifikke kriterier, såsom likviditet, kreditvurderinger, modparternes egnethed og koncentrationsgrænser. Med henblik på at sikre en god risikofordeling kan det totale beløb, som en enkelt udsteder investerer i obligationer, ikke overstige 10 % af porteføljens samlede nominelle værdi.

3.2.2.2. Afkast

I 2013 leverede fonden et absolut afkast på + 0,7914 %, hvilket er et afkast på 33,71 basispoint under benchmarken. I de sidste tre år har fonden haft et absolut afkast på 9,3 %, hvilket svarer til et afkast på 2,2 % over benchmarken. Fondens benchmark er primært sammensat af iBoxx-indekser (især Eurozone Sovereign og Collateralized Covered udtrykt i euro) og Euribid for kortfristet eksponering.

2013 var generelt karakteriseret af overskydende likviditet i systemet for at afhjælpe presset på markederne som følge af træg vækst - en situation, som holdt de korte renter på et særdeles lavt niveau. Selv om fondens resultater var positive i 2013, var de i overensstemmelse med dette lave renteniveau (se afsnit 2.4.2, Afkast, i arbejdsdokumentet for yderligere oplysninger).

3.2.2.3. Indtægter fra finansielle transaktioner

I 2013 androg renteindtægterne fra likvide midler og værdipapirer i alt 35 234 727,71 EUR fordelt således:

Beskrivelse: || 2013 || 2012

Renteindtægter fra likvide midler || 208 412,77 || 2 152 817,58

Renter af kortfristede indskud || 205 694,91 || 2 660 950,98

Ændring i påløbne renter på kortfristede indskud || -10 794,39 || -522 446,95

Renter på anfordringskonti || 13 512,25 || 14 313,55

Renteindtægt af aktiver disponible for salg || 31 299 159,53 || 36 869 194,02

Renteindtægter - portefølje af aktiver disponible for salg || 36 599 210,68 || 38 824 106,90

Ændring i påløbne renter – portefølje af aktiver disponible for salg || -2 642 922,24 || -1 367 664,30

Kursregulering || -2 657 128,91 || -587 248,58

Indtægter fra udlånstransaktioner i værdipapirer || 83 827,76 || 104 765,51

Realiseret gevinst ved salg af finansielle aktiver || 1 364 029,81 || 8 596 018,53

Påløbne renter på lån med subrogation || 2 279 297,84 || -

Renteafkast af fondens kapitalanbringelser || 35 234 727,71 || 47 722 795,64

3.2.2.4. Udgifter til finansielle transaktioner

Udgifter til finansielle transaktioner beløb sig til 1 671 934,39 EUR og omfattede EIB's administrationsgebyrer på 841 299,43 EUR, andre finansielle udgifter på 139 943,88 EUR, udgifter til ekstern revision på 33 600,00 EUR, urealiserede valutakurstab på udlån med subrogation på 119 008,82 EUR og håndteringsomkostninger på 538 082,26 EUR.

4. Fondens forpligtelser

Fondens forpligtelser svarer til alle fondens finansielle engagementer.

4.1. Betaling af forfaldne fordringer

· Potentielle træk på garantifonden som følge af forfaldne fordringer

Som følge af den forværrede situation i Syrien vedtog Rådet for Udenrigsanliggender, Europa-Parlamentet og Rådet nogle afgørelser vedrørende landet i 2011. De forbød navnlig udbetalinger fra EIB som led i eksisterende låneaftaler, ligesom de suspenderede EIB's kontrakter om teknisk bistand til statslige projekter i Syrien. Denne afgørelse er efterfølgende blevet konsolideret i Rådets afgørelse 2011/782/FUSP af 1. december 2011 og Rådets forordning (EU) nr. 36/2012 af 18. januar 2012.

Som følge heraf har EIB ikke gennemført nye finansieringstransaktioner siden maj 2011, og alle udbetalinger og al teknisk bistand til Den Syriske Arabiske Republik har været suspenderet siden november 2011.

Mens Syrien i de seneste år til fulde og rettidigt har betalt renter og afdrag på sine lån til Banken, har EIB siden november 2011 stået over for restancer på syriske statslige lån. Som følge heraf og i overensstemmelse med garantiaftalen indgået mellem EU og EIB har EIB trukket 13 gange på EU's garantifond i 2012 og 2013, for et samlet beløb på 107 mio. EUR. Der blev foretaget to betalinger i 2012 (24 mio. EUR, hvoraf 2,1 mio. EUR er blevet inddrevet) og der blev foretaget 8 betalinger i 2013 (61 mio. EUR). Betalingen af de tre andre garantibeløb (22 mio. EUR) vil finde sted i første kvartal 2014.

· Begivenheder efter regnskabsaflæggelsen

Indtil april 2014 er der blevet gennemført to yderligere træk til dækning af udeblevne betalinger i Syrien til et samlet beløb på 12,1 mio. EUR.

4.2. EIB's vederlag

EIB's vederlag består af administrationsgebyrer og inddrivelsesgebyrer. Administrationsgebyrerne omfatter forvaltning af fonden. Inddrivelsesgebyrerne omfatter EIB's inddrivelse af forfaldne fordringer, som er dækket af EU's garanti for EIB-finansieringstransaktioner uden for Unionen.

Administrationsgebyrer

Det er i den anden tillægsoverenskomst af 26. april og 8. maj 2002 fastsat, at bankens vederlag beregnes ved hjælp af de degressive årlige provisionssatser, der gælder for hver af trancherne i fondens aktiver. Dette vederlag beregnes på grundlag af fondens årlige gennemsnitlige beholdning af aktiver.

Bankens vederlag for 2013 blev fastsat til 841 299,43 EUR, og blev opført i resultatopgørelsen og bogført som en periodeafgrænsningspost (passiver) på balancen. Forhøjelsen på 35 992,73 EUR sammenlignet med 2012 skyldes stigningen af den årlige gennemsnitsværdi af fondens aktiver i 2013.

Inddrivelsesgebyrerne til EIB udregnes på baggrund af den eksisterende aftale om gældsinddrivelse, som Kommissionen og Banken underskrev i november 2010. I slutningen af 2013 beløb inddrivelsesgebyrerne sig til 658 652,48 EUR.

[1] EUT L 145 af 10.6.2009, s. 10.

[2] I henhold til forordningen vedbliver de transaktioner til fordel for tiltrædelseslandene, der har været dækket af fonden, med at være dækket af EU's garanti efter tiltrædelsesdatoen. Fra denne dato ophører de imidlertid med at være eksterne EU-foranstaltninger og dækkes derfor direkte af EU's almindelige budget og ikke længere af garantifonden.

[3] Andre periodiseringsposter omfatter vekselkursforskelle og inddrivelsesgebyrer til EIB.

[4] Rådets forordning (EF, Euratom) nr. 89/2007 af 30. januar 2007 om ændring af Rådets forordning (EF, Euratom) nr. 2728/94 om oprettelse af en garantifond for aktioner i forhold til tredjelande (EUT L 22 af 31.1.2007, s. 1).

[5] Som ændret ved tillægsoverenskomst nr. 1 af 17./23. september 1996, tillægsoverenskomst nr. 2 af 26. april/8. maj 2002, tillægsoverenskomst nr. 3 af 25. februar 2008 og tillægsoverenskomst nr. 4 af 9. november 2010.